
REFERAT DE APROBARE  A PROIECTULUI DE HOTĂRÂRE
privind aprobarea operațiunii de apartamentare a imobilului situat în str.Martir Elena Nicoară (fosta str. Cântului) nr.5 (PT54) 
1. Descrierea situaţiei actuale:
 	Terenul aferent construcției din str. Martir Elena Nicoară (fosta str. Cântului) nr.5, înscris în CF 412470 Timișoara (CF vechi 37388) cu nr. top. 412470, top. vechi 27094 și suprafața din acte 413 mp, măsurată 513 mp, este proprietatea Statului Român, iar construcția ”Punct Termic nr. 54” este proprietatea Municipiului Timișoara-domeniu public.
2. Schimbări preconizate și rezultate așteptate:
	Documentația de apartamentare a imobilului respectiv a fost realizată în vederea înscrierii spațiilor ca unități individuale, scopul documentației fiind de alocare numere cadastrale prin operațiunea de apartamentare a Punctului Termic nr.54, conform Certificatului de Urbanism nr. 2560/24.07.2020.
3. Alte informații:
 		Se va lua în considerare ”Documentația de apartamentare imobil înscris în CF 412470 Timișoara (CF vechi 37388), cu nr.top. 412470 (top. vechi 27094), str. Martir Elena Nicoară (fosta str. Cântului) nr.5, UAT Timișoara”, întocmită de S.C. BLACK LIGHT S.R.L., Proiect nr. 2916-2/2020 și avizată de O.C.P.I. Timiș cu Referat de admitere nr. 149019 /30.07.2020. 
4. Concluzii:
		Având în vedere cele menţionate mai sus, considerăm necesară și oportună aprobarea operațiunii de apartamentare a imobilului situat în str. Martir Elena Nicoară (fosta str. Cântului) nr.5, înscris în CF 412470-C1 Timișoara (CF vechi 37388), nr. top. 412470, top. vechi 27094, conform documentației întocmită de S.C. BLACK LIGHT S.R.L., Proiect nr. 2916-2/2020 și avizată de O.C.P.I. Timiș cu Referat de admitere nr. 149019 /30.07.2020.

RAPORT DE SPECIALITATE
privind aprobarea operațiunii de apartamentare a imobilului situat în str. Martir Elena Nicoară (fosta str. Cântului) nr.5 (PT54) 

              Având în vedere Referatul de aprobare a proiectului de hotărâre nr. UR2020 - 10148 / 24.11.2020 al Primarului Municipiului Timișoara și Proiectul de hotărâre privind aprobarea operațiunii de apartamentare a imobilului situat în str. Martir Elena Nicoară (fosta str. Cântului) nr.5, facem următoarele precizări:
	Terenul aferent construcției din str. Martir Elena Nicoară (fosta str. Cântului) nr.5, înscris în CF 412470 Timișoara (CF vechi 37388) cu nr. top. 412470, top. vechi 27094 și suprafața din acte 413 mp, măsurată 513 mp, este proprietatea Statului Român, iar construcția ”Punct Termic nr. 54” este proprietatea Municipiului Timișoara-domeniu public.
	Documentația de apartamentare a imobilului respectiv a fost realizată în vederea înscrierii spațiilor ca unități individuale, scopul documentației fiind de alocare numere cadastrale prin operațiunea de apartamentare a Punctului Termic nr.54, conform Certificatului de Urbanism nr. 2560/24.07.2020. 
	Limita imobilului a fost preluată din Sistemul Integrat de Cadastru și Publicitate Imobiliară ”e-Terra”, releveele conținând dimensiunile și suprafețele tuturor încăperilor, în vederea evidențierii corecte a suprafețelor utile și a suprafeței totale, care au stat la baza calculului cotelor părți generale din părțile comune indivize și din terenul aferent.
		Se va lua în considerare ”Documentația de apartamentare imobil înscris în CF 412470 Timișoara (CF vechi 37388), cu nr.top. 412470 (top. vechi 27094), str. Martir Elena Nicoară (fosta str. Cântului) nr.5, UAT Timișoara”, întocmită de S.C. BLACK LIGHT S.R.L., Proiect nr. 2916-2/2020 și avizată de O.C.P.I. Timiș cu Referat de admitere nr. 149019 /30.07.2020.
 		Imobilul cu nr. cad. 412470-C1 se dezmembrează în următoarele unități individuale: 
1. SAD1 cu nr. cad. 412470-C1-U1 având suprafața utilă 237,1 mp, 63,19%pci și 324/513 mp;
2. SAD2 cu nr. cad. 412470-C1-U2 având suprafața utilă 138,1 mp, 36,81 %pci și 189/513 mp.
	Menționăm că responsabilitatea identificării corecte a suprafețelor, respectiv a limitelor de proprietate, revine persoanelor autorizate să execute lucrări de cadastru conform Ordinului nr.700/2014/ANCPI completat cu Ordinul nr.1340/2015/ANCPI.
	Conform adresei Serviciului Juridic nr.  UR2020 -12515, UR2019-10148/11.2020 nu figurează litigii pe rolul instanțelor de judecată în curs de soluționare cu privire la imobilul situat în str. Martir Elena Nicoară (fosta str. Cântului) nr.5.
	Prin adresa nr. SC2019-17519/18.07.2019 Compartiment Administrare Fond Funciar ne comunică că nu sunt înregistrate revendicări în baza legilor fondului funciar. 
	Conform evidenței Biroului Clădiri Terenuri II Vest imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
		În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de apartamentare a imobilului situat în str. Martir Elena Nicoară (fosta str. Cântului) nr.5, înscris în CF 412470-C1 Timișoara (CF vechi 37388), cu nr.top. 412470 (top. vechi 27094), str. Martir Elena Nicoară (fosta str. Cântului) nr.5, UAT Timișoara”, întocmită de S.C. BLACK LIGHT S.R.L., Proiect nr. 2916-2/2020 și avizată de O.C.P.I. Timiș cu Referat de admitere nr. 149019 /30.07.2020.
		Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

